Goran Kljajić

**Goran Kljajić** (Čapljina, 1955) angažovani jе književni, misaoni i multimedijalni stvaralac, urednik i književni izdavač, kao i organizator nekoliko kulturnih manifestacija. Živi i stvara u Banja Luci. Do sada je objavio 42 knjige.

## Pseudonimi
U pisanju, naročito zadnjih godina, koristi se i pseudonimima. Jedan je: **Goran Stevin**, a drugi: **Balkis Slavjanski**. Te pseudonime ne koristi da bi se skrivao od lica javnosti, nego da bi mogao da napravi veću mogućnost izlaganja različitih ideja.

## Stvaralaštvo
Polje njegovog književnog stvaralaštva obuhvata: kritičku, socijalnu i egzistencijalnu satiru; realistične fikcije u obliku kraćih romana; misaona razmišljanja u pravcu socijalnog i filozofskog istraživanja. 

Najviše piše kraće forme, kao što je kratka priča. Priče piše na književnom srpskom, beogradsko-novosadskom, ali i u raznim dijalekatskim varijacijama, sa dosta improvizacija i eksperimentisanja sa jezikom. Poslednjih par godina, jedan broj priča je napisao izvorno na engleskom jeziku. U pričama često razrađuje filozofske teme, polemišući sa pojedinim filozofskim postavkama ili interpretacijama pojedinih filozofa i njihovih dela, od strane drugih autora.

Napisao je nekoliko drama, uglavnom teških i mučnih, ali one nisu izvođene u pozorištima. U drami "Rat" dao je presek rata 1991—1995, onako kako je on to vidio. Napisao je prvu pantomima dramu, pod nazivom: *Isslam Allahu Ekber*, u kojoj obrađuje temu savremenog islama.

Ima i knjige iz teorije religije, odnosno, promišljanje teorijskih tekstova sa pozicija racionalnog pristupa datom tekstu i njegovom sadržaju. Tu su jaka i neobična dela: *Razumevanje reči* i *Postanje Postanja*.

Bavi se i crtežom, te je imao osam izložbi crteža (dve zajedničke, kao i dva učešća sa pojedinačnim likovnim radovima na tematskim izložbama) u Beogradu i Banja Luci. U zadnje vreme radi arhitektonski dizajn crkava, na jedan nov način, potaknut ruskom crkvenom arhitekturom, ali potpuno samosvojno i originalno.
Napravio je veći broj Jutjub filmova — o časopisu „Nosorog”, o raznim svetskim karikaturistima, o festivalu "Zlatni Ris". Njegov kratki film *Raquel Orzuj*, koji govori o urugvajskoj slikarki i karikaturisti Raquel Orzuj, nalazi se u Muzeju vizuelnih umetnosti, Montevideo, Urugvaj.

## "Nosorog"
Osnovao je međunarodni časopis za сатиру, хумор i karikaturu „Nosorog”, koga je izašlo, do sada, 200 brojeva. Od samog početka, on je urednik ovog časopisa, koji objavljuje priloge pisaca humora i satire sa čitavog prostora bivše Jugoslavije, a karikaturiste iz celog sveta. Pri delatnosti časopisa ustanovio nagradu za pisce humora i satire: „Nosorog Prvog Reda”, koja se dodeljuje godišnje. Ta se nagrada, povremeno, dodeljuje i karikaturistima.

## Organizator
Organizovao je i devet svetskih konkursa karikature. Na ovim konkursima karikature dodeljuju se prva, druga i treća nagrada, te (obično) pet specijalnih i jedan broj „posebno pomenutih” nagrada.
Organizovao je i Međunarodni festival govornog i ne-govornog teatra, i performansa „Zlatni Ris — Srpske”, koji je do 2017. održan tri puta. 
Osnovao je i Festival komičnog i kritičnog „Smejada”, koji okuplja pisce humora i satire, a koji se održava u Banja Luci. Takođe je osnovao Sabor satiričara Srpske - „Nosorogovo Novogodišnje Mudrovanje”.

## Reference

## Literatura
* Časopis "Nosorog"
* "Rat”, izdavač "Tale", Banja Luka
* "Isslam Allahu Ekber", izdavač "Tale", Banja Luka
* "Razumevanje reči", izdavač "Tale", Banja Luka
* "Postanje postanja", izdavač "Tale", Banja Luka
* "Druže moj", izdavač "Tale", Banja Luka

## Vanjske veze
* Časopis "Nosorog", onlajn izdanje 
* Zvanični veb-sajt Gorana KljajićaЗ
* Zvanični sajt Časopisa "Nosorog"
* Časopis "Nosorog", onlajn prikazanje štampanog izdanja Časopisa, broj od Juna-Jula 2012 
* Nosorog - RhinoCervs --- Magazine For Satire, Humor & Cartoons
* IX INTERNATIONAL CARICATURE CONTEST - MAGAZINE “NOSOROG”
* "NOSOROG" za DECEMBAR 2016 - "NOSOROG" for DECEMBER 2016
* "NOSOROG" za NOVEMBAR 2016 - "NOSOROG" for NOVEMBER 2016 
* Movies on You Tube 
* WINNERS
* GOLDEN LYNX OF SERBSKA
* THIRD "GOLDEN LYNX of SERBSKA", February 26 & 27, 2016
* Кратак филм о Горану Кљајићу